Държавен вестник, бр. 18, 2011 г., стр. 9

БРОЙ  18	
Д Ъ Р Ж А В Е Н  В Е С Т Н И К 	
СТР.  9  
или от договор за дългосрочни ваканционни 
продукти, всеки договор за замяна, свързан с 
тези договори, или всеки друг допълнителен 
договор се прекратява, без потребителят да 
дължи разноски, обезщетение и/или неустойка.
(2) Когато потребителят упражни правото си 
на отказ от договор по тази глава, цената по 
който е изцяло или отчасти покрита от кредит, 
предоставен на потребителя от търговеца или 
от трето лице въз основа на договор между 
търговеца и третото лице, договорът за кредит 
се прекратява, без потребителят да дължи раз­
носки, обезщетение и/или неустойка.
Чл. 161л. (1) Когато по договор по 
чл. 151 – 154 е приложимо правото на дър­
жава – членка на Европейския съюз, всяка 
договорна клауза, с която потребителят се 
отказва от правата, предоставени му по тази 
глава, е нищожна. 
(2) Когато по договор по чл. 151 – 154 е 
приложимо правото на държава, която не е 
член на Европейския съюз, потребителите имат 
правата по тази глава в следните случаи:
1. когато предметът на договора е свързан 
с недвижим имот или имоти, някой от които 
се намира на територията на държава – членка 
на Европейския съюз, или 
2. когато предметът на договора не е свързан 
с недвижим имот, но търговецът упражнява 
търговска или професионална дейност в дър­
жава – членка на Европейския съюз, или по 
какъвто и да е начин дейността му е насочена 
към държава – членка на Европейския съюз, 
и съответният договор попада в обхвата на 
тази дейност.
Чл. 161м. (1) Комисията за защита на 
потребителите информира потребителите за 
техните права и задължения при предлагането 
и сключването на договори по тази глава, за 
възможностите за извънсъдебно разрешаване 
на потребителски спорове и разглежда жалби, 
сигнали и предложения на потребителите и 
сдруженията на потребителите.
(2) Комисията за защита на потребителите 
насърчава търговците и техните браншови 
организации да информират потребителите за 
своите кодекси за добра практика и за наличието 
на възможности за извънсъдебно разрешаване 
на потребителски спорове, свързани с договори 
по тази глава.
Чл. 161н. Помирителните комисии и медиа­
торите, създадени по реда на глава девета, раз­
дел II, съдействат за разрешаването на спорове 
между потребители и търговци, възникнали във 
връзка с договори по тази глава.
Чл. 161о. (1) Всяка уговорка между търго­
вец и потребител, която противоречи на раз­
поредбите на тази глава и води до увреждане 
интересите на потребителя или до ограничаване 
отговорността на търговеца по този закон, е 
нищожна.
(2) Когато не са спазени изискванията на 
чл. 158, 161, 161б, 161в, 161г, 161з и 161и, съ­
ответният договор е недействителен.
Чл. 161п. (1) Разпоредбите на тази глава 
не изключват използването от потребителя на 
други правни средства за защита на неговите 
права и интереси.
(2) За неуредените по тази глава случаи се 
прилагат разпоредбите на Закона за задълже­
нията и договорите.“
§ 27. В чл. 165, ал. 8 т. 3 се изменя така:
„3. при влизане в сила на съдебен акт за 
извършено умишлено престъпление от общ 
характер;“.
§ 28. Член 170 се изменя така:
„Чл. 170. (1) Представително е това сдру­
жение на потребителите, което отговаря на 
следните условия:
1. има за цел защита на правата на потре­
бителите;
2. регистрирано е като сдружение с несто­
панска цел за общественополезна дейност по 
смисъла на Закона за юридическите лица с 
нестопанска цел;
3. извършва ефективна обществена дейност 
за защита на интересите на потребителите, 
което се преценява в зависимост от:
а) заведени искове за защита на колектив­
ните интереси на потребителите;
б) проведени информационни кампании;
в) издавани списания и специализирани 
издания или публикации на потребителска 
тематика;
г) оказване на съдействие за решаване на 
потребителски спорове;
д) участие на представители на сдружението 
в заседания на консултативни органи, имащи 
отношение към защитата на потребителите;
4. има функциониращи приемни за предоста­
вяне на съвети и информация на потребителите 
най-малко в една трета от областните градове 
на страната.
(2) Сдруженията на потребителите се при­
знават за представителни по смисъла на ал. 1 
по тяхно искане от министъра на икономиката, 
енергетиката и туризма.“
§ 29. Създават се чл. 170а, 170б, 170в, 170г 
и 170д:
„Чл. 170а. (1) За да бъдат признати за 
представителни по смисъла на чл. 170, ал. 1, 
сдруженията на потребителите подават до 
министъра на икономиката, енергетиката и 
туризма заявление, към което прилагат след­
ните документи:
1. съдебно решение за първоначална ре­
гистрация;
2. удостоверение за актуално състояние, 
издадено от съда по регистрацията;
3. удостоверение от Централния регистър при 
Министерството на правосъдието за юридиче­
ските лица с нестопанска цел, определени за 
осъществяване на общественополезна дейност;
4. актуален устав;
5. годишен отчет за извършената дейност 
през последната една година;